text: 16. juni taka Føroyar móti Andorra. Talan er um fyrsta dystin í nýggju EM-undankappingini, og Eyðun Klakstein kunngjørdi fyri løtu síðani hópin, sum hevur fimm útisetar, og spælarar ið gera vart við seg í Betrideildini.
text: #000002
text: Áðrenn Håkan Ericson kunngjørdi A-landsliðshópin til heimadystirnir móti Kekkia og Albania seinni í mánaðinum, fekk Eyðun Klakstein orðið.Klaksvíkingurin varð í vetur settur sum nýggjur U21-landsliðsvenjari, og fyrsta dystaruppgávan hjá honum, hjálparvenjaranum Atla Gregersen og "nýggja liðnum" verður á heimavølli í Klaksvík móti Andorra.Hetta verður 16. juni, dagin fyri A-landsliðið spælir á Tórsvølli móti Kekkia. Talan er um ein dyst, har Føroyar á pappírinum hava góðan møguleika at fáa stig, og liðið sær eisini spennandi út.
text: #000004
text: Noah Mneney í dystinum móti Serbia við Djúpumýru í 2021. Miðvallarin hevur verið í A-landsliðshópinum seinastu tvær ferðirnar (Mynd: Sverri Egholm)Fimm spælarar royna seg til dagliga uttanfyri landoddarnar. Noah Mneney og Gullbrandur Øregaard í næstbestu norsku deildini - tann fyrrnevndi er hesaferð á U21 ístaðin fyri á A-landsliðnum - og hinir í Danmark. Heini Sørensen er tvey ár yngri enn teir elstu á U21-støði men hevur gjørt vart við seg í donskum ungdómsfótbólti í fleiri ár. Martin Agnarsson hevur verið skaðadarvaður í 2023, men Viborg-spælarin er nú tøkur, og miðverjin Elias Rusborg fekk í gjár sín fyrsta dyst fyri besta liðið hjá Hvidovre, sum næsta ár skal spæla í Superliguni.Aðrir eru fastir í Betrideildini og fleiri millum profilarnir á sínum liðum. Spælarar sum eru føddir í 2000 og 2001 er nú ov gamlir til U21-landsliðið.
text: #000005
text: Brandur skoraði sítt fyrsta mál fyri Fredrikstad
text: #000014